D o d a t o k

k návrhu Kolektívnej dohody vo verejnej službe na rok 2003 

	Pôvodný text Kolektívnej dohody na rok 2003 sa mení nasledovne:

V časti II.  Podmienky zamestnania - bod 2 

	sa pôvodný text dopĺňa textom: „s výnimkou učiteľov materských škôl vrátane riaditeľov týchto škôl a ich zástupcov“.

Nové znenie textu: „Výmera dovolenky zamestnancov sa zvyšuje o jeden týždeň nad výmeru ustanovenú v § 103 ods. 1 až 3 Zákonníka práce s výnimkou učiteľov materských škôl vrátane riaditeľov týchto škôl a ich zástupcov“.

V časti III. Záverečné ustanovenia  - bod 3
	
sa pôvodný text dopĺňa textom: „ak sú v ňom zohľadnené výdavky súvisiace s podmienkami zamestnania podľa tejto dohody“.

Nové znenie textu: „Kolektívna dohoda vo verejnej službe nadobúda platnosť súčasne s nadobudnutím účinnosti zákona o štátnom rozpočte na rok 2003, ak sú v ňom zohľadnené výdavky súvisiace s podmienkami zamestnania podľa tejto dohody“.

Predkladacia správa

	V súvislosti s kolektívnym vyjednávaním podľa § 48 zákona č. 313/2001 Z. z.                 o verejnej službe v znení neskorších predpisov bol predložený na rokovanie vlády SR návrh Kolektívnej dohody vo verejnej službe na rok 2003. Návrh Kolektívnej dohody vo verejnej službe na rok 2003 sa v súlade s ustanovením § 50 citovaného zákona prerokúva súčasne s materiálom „Návrh východísk štátneho rozpočtu na rok 2003“, ktorý na rokovanie vlády SR predkladá minister financií SR, pretože z Kolektívnej dohody vo verejnej službe na rok 2003 vyplývajú nároky na štátny rozpočet.

	Vzhľadom na skutočnosť, že v procese kolektívneho vyjednávania na strane Združenia miest a obcí Slovenska vznikli pochybnosti súvisiace s garanciou výdavkov, ktoré boli dohodnuté v návrhu Kolektívnej dohody vo verejnej službe na rok 2003, uskutočnilo sa rokovanie o dohodnutých podmienkach zamestnania. Výsledkom rokovania sú zmeny v návrhu Kolektívnej dohody vo verejnej službe na rok 2003, ktoré sa predkladajú v dodatku k návrhu Kolektívnej dohody vo verejnej službe na rok 2003.

	Zmeny v dodatku boli dohodnuté so súhlasom Ministerstva financií SR za účasti Združenia miest a obcí Slovenska a Ministerstva práce, sociálnych vecí a rodiny SR.                 So zmenami uvedenými v dodatku vyslovil súhlas aj splnomocnený zástupca zamestnancov –  Konfederácie odborových zväzov SR.

Ministerstvo práce, sociálnych vecí
a rodiny Slovenskej republiky
______________________________
Číslo: k 1410/2002-III/11

Materiál na rokovanie 
vlády Slovenskej republiky

D o d a t o k

k návrhu Kolektívnej dohody vo verejnej službe na rok 2003

Podnet:                                                                                  Obsah materiálu:

§ 48 a nasledujúce                                                                1. Predkladacia správa
zákona č. 313/2001 Z. z.                                                      2. Dodatok 
o verejnej službe v znení
neskorších predpisov						

Materiál predkladá:

Peter  M a g v a š i
minister práce, sociálnych
vecí a rodiny SR

Bratislava,  16. júla 2002